Imagine Dragons

Imagine Dragons je americká popová a alternatívne rocková hudobná skupina z Las Vegas založená v roku 2008. Jej členmi sú spevák a bubeník Dan Reynolds a gitaristi Ben McKee a Wayne Sermon. Skupina je prirovnávaná k takým kapelám ako sú The Killers alebo Arcade Fire. Pre širokú verejnosť na celom svete sa preslávili najmä piesňou „Radioactive“. Ich najnovší album je album Loom.

 Vznik a charakteristika 
V roku 2008 hlavný spevák Dan Reynolds spoznal bubeníka Andrewa Tolmanna na Brigham Young University, kde obaja študovali. Tolman do kapely priviedol svojho kamaráta zo strednej školy, Wayna Sermona, ktorý absolvoval Berklee College of Music. Tolman potom do skupiny angažoval svoju ženu Brittany Tolmanovú, aby spievala sprievodné vokály a hrala na klávesy. Sermon potom prišiel so svojím spolužiakom Benom McKee, aby sa pridal ku kapele a tým sa doplnili členovia. Skupina sa preslávila v Prove v Utahu, svojom rodnom meste, a potom presídlila do Las Vegas, rodného mesta Dana Reynoldsa, kde nahrala a vydala svoje prvé tri extended play.

Ich hudba je často popisovaná ako pozitívna a povznášajúca. Skupina sa zdržiava od používania hrubých výrazov vo svojich textoch alebo na koncertoch. Meno skupiny je anagram, pôvodné slová sú známe len členom.http://www.novinky.cz/kultura/295194-vecna-temnota-imagine-dragons.html

 História skupiny 

 Začiatky (2008 – 2011) 
Skupina vydala dve extended play nazvané Imagine Dragons a Hell and Silence v roku 2010 a obe nahrala v Battle Born Studios. Do tohto štúdia sa vrátili v roku 2011. Ďalšie EP s názvom It's Time bolo vytvorené ešte pred podpisom nahrávacej zmluvy.

  Medzinárodný úspech a Night Visions (2012 – 2014)  
V novembri 2011 podpísali Imagine Dragons zmluvu s nahrávacou spoločnosťou Interscope Records. Úzko spolupracujú s producentom Alexom Da Kidom, s ktorým nahrali svoje prvé veľké nahrávky vo Westlake Recording Studios v západnom Hollywoode v Kalifornii. Extented play nazvané Continued Silence bolo digitálne vydané na Deň svätého Valentína (14. februára 2012) a umiestnilo sa na 40. mieste v rebríčku Billboard 200.

Krátko potom bola pieseň „It's Time“ vydaná ako singel a umiestnila sa v Top 5 skladbách v rebríčkoch Billboard Alternative a Billboard Rock a stala sa tak prvým singlom kapely, ktorý sa umiestnil v najlepšej pätnástke. Pieseň tiež drží rekord za najdlhší časový úsek v najlepšej desiatke v Alternative rebríčkoch. Hudobný videoklip bol vydaný dňa 17. apríla 2012 na všetkých staniciach MTV a skupina bola nazvaná Najlepším umelcom týždňa. Videoklip bol následne nominovaný aj na MTV Video Music Award v kategórii najlepšie rockové video. „It's Time“ sa v novembri 2012 stala platinovým singlom.

Skupina oznámila, že vstúpi do Studia X v Palms Casino Resort, aby dokončili nahrávanie svojho debutového albumu Night Visions v lete 2012 a album vydali dňa 4. septembra 2012. V rebríčku Billboard 200 sa album umiestnil na druhom mieste a za prvý týždeň sa ho predalo cez 83 000 kópií, čím sa stal najlepšie umiestneným debutovým albumom od roku 2006. Album tiež bol na prvom mieste na Billboard Alternative Albums a Top Rock Albums a umiestnil sa v najlepšej desiatke v hitparádach v Rakúsku, Kanade aj Nemecku. Na začiatku roka 2013 získalo Night Visions zlatú platňu v Kanade, Nórsku a Švédsku. Druhý singel s názvom „Radioactive“ získal prvú priečku v rebríčku Billboard Alternative Songs a vo Spojených štátoch sa stal zlatým singlom.

Hudobný magazín Billboard uviedol skupinu ako jednu z „najžiarivejších nových hviezd roka 2012“. Server Amazon.com nazval skupinu svojím „obľúbeným rockovým umelcom roka 2012“.

Imagine Dragons naživo vystúpili s piesňou „It's Time“ v reláciách The Tonight Show with Jay Leno (2012), Jimmy Kimmel Live! (2012), Late Night with Jimmy Fallon (2012), Conan (2013) a The Late Show with David Letterman (2013). V televíznom seriáli Glee zaznela cover verzia „It's Time“ v podaní speváka Darrena Crissa. Ich piesne boli taktiež použité v traileroch pre celovečerné filmy Ten, kto stojí v kúte, The Words a Hostiteľ. Veľkému úspechu singlu „Radioactive“, tiež pomohol fakt, že zaznel v launch traileri hry Assassins Creed 3. V roku 2012 tiež podnikli turné k albumu a navštívili Spojené štáty, Kanadu a aj niekoľko štátov v Európe. Turné sa vypredalo, s výnimkou dvoch takmer vypredaných koncertov.

Dňa 27. októbra 2012 ich producent Alex da Kid pomocou internetu oznámil, že Imagine Dragons vydávajú nové EP Hear Me, spolu so vzorkou dlhou 2:13, ktorá bola tiež vydaná. Dňa 25. novembra 2012 vyšlo toto extended play v Spojenom kráľovstve.

V roku 2013 sa Imagine Dragons vrátili do Európy a Severnej Ameriky s turné s názvom Night Visions Tour. Vstupenky na americké koncerty sa rýchlo vypredali, a tak skupina oznámila ďalších 13 pridaných koncertov, ktoré sa tiež vypredali. Skupina potom oznámila severoamerické turné v amfiteátroch. Skupina tiež potvrdila, že jej bolo ponúknuté robiť predskokana na turné skupine Muse, z časových dôvodov však museli odmietnuť.

Dňa 24. apríla 2013 skupina v rámci turné prvýkrát zavítala do Česka, kde mala koncert v pražskom klube Sasazu. Druhýkrát sa skupina do Prahy pozrela 16. januára 2016, kedy si zahrala v pražskej O2 aréne v rámci turné Smoke + Mirrors.

Skupina tiež vystúpila na letných hudobných festivaloch ako sú Sasquatch! Music Festival, Isle of Wight Festival, Rock am Ring and Rock im Park, Summer Sonic, Hultsfred Festival, Kanrocksas, T in the Park, Lollapalooza, Hangout Music Festival, Reading and Leeds Festivals, Summerfest, Osheaga Festival, Jay–Z's Made in America Festival, Yahoo! On the Road Festival, Bergenfest, Slotsfjell Festival, Pukkelpop, Northside Festival a ďalšie.

Dňa 2. júna 2014 skupina vydala pieseň k filmu Transformers 4 s názvom „Battle Cry“. Po ukončení turné Into the Night Tour skupina oznámila, že začne pracovať na druhom štúdiovom albume. Dňa 17. septembra 2014 vydali v spolupráci s Riot Games pieseň „Warriors“ pre Majstrovstvá sveta v League of Legends 2014. Dňa 24. októbra vyšiel singel s názvom „I Bet My Life“ a o tri mesiace neskôr „Shots“, čo je prvý singel z vtedy pripravovaného albumu Smoke + Mirrors.

 EVOLVE 

Dňa 23. júna 2017 vyšiel ich tretí štúdiový album Evolve (ƎVOLVE). Album oznámili 9. mája, kedy bola spustená aj predobjednávka albumu. Frontman Dan Reynolds vysvetlil, že Evolve bude "evolúcia pre Imagine Dragons". Album je propagovaný štyrmi piesňami: "Believer", "Thunder" a "Whatever It Takes", "Next To Me" . Počas roka oznámili svetovú tour, ktorá začala 26. septembra v Severnej Amerike a skončila 31. augusta v Kyjeve, Ukrajina.

 Charitatívna činnosť 
V roku 2013 skupina spolu s rodinou Tylera Robinsona založila charitatívnu organizáciu The Tyler Robinson Foundation, ktorá pomáha ľuďom bojujúcim s rakovinou. Webové stránky nadácie sú tylerrobinsonfoundation.com. V rovnakom roku sa Imagine Dragons zúčastnili medzinárodnej kampane pre zastavenie násilia, Do The Write Thing: National Campaign to Stop Violence. Na začiatku roka 2014 vystupovali na koncerte Bringing Human Rights Home (Prinášanie ľudských práv domov) od organizácie Amnesty International.

 Vplyvy 
Dan Reynolds ako zdroje inšpirácie citoval Arcade Fire, Muse, The Beatles, Paula Simona a Harryho Nilssona. V meradle úspešnosti Reynolds tiež spomenul, že obdivuje skupiny Foster the People a Mumford & Sons za to, že v terajších rokoch priniesli alternatívne popovú hudbu do novej úrovne komerčného úspechu.

 Členovia skupiny 

 Súčasní členovia 
 Dan Reynolds – spev, basový bubon, vírivý bubon, bicie, akustická gitara (2008 – súčasnosť)
 Ben McKee – basová gitara, sprievodné vokály, klávesy, bicie, basový bubon (2009 – súčasnosť)
 Daniel Wayne Sermon – hlavná a rytmická gitara, cello, basový bubon, akustická gitara, mandolína, sprievodné vokály (2009 – súčasnosť)náhľad|Imagine Dragons v Londýne 
Daniel Platzman – bicie, viola, sprievodné vokály, cajón, akustická gitara, vírivý bubon, tamburína (2011 – súčasnosť)

 Bývalí členovia 
 Andrew Tolman – bicie, piano, sprievodné vokály (2008 – 2011)
 Brittany Tolman – klávesy, sprievodné vokály (2009 – 2011)
 Theresa Flaminio – klávesy, sprievodné vokály (2011 – 2012)
 Dave Lemke – basová gitara, sprievodné vokály (2008 – 2009)
 Aurora Florence – klávesy, sprievodné vokály, husle (2008)
 Andrew Beck – elektrická gitara, sprievodné vokály (2008)

 Členovia na turné 
 Ryan Walker – klavír, klávesy, gitara, tamburína, perkusie a spev (2012 – 2015)
 Will Wells – klavír, klávesy, rytmická gitara a sprievodný spev (2015 – 2017)
 Elliot Schwartzman – klavír, klávesy, rytmická gitara a sprievodný spev (2017 – súčasnosť)

 Diskografia 

 Štúdiové albumy 
 Night Visions (2012)
 Smoke + Mirrors (2015)
 Evolve (2017)
Origins (2018)
Mercury Act 1 (2021)
Mercury Act 2 (2022)
Loom (2024)

 Koncertné albumy 
 Live at Independent Records (2013)

 Extended Play 
 Imagine Dragons (2009)
 Hell and Silence (2010)
 It's Time (2011)
 Continued Silence (2012)
 Hear Me (2012)
 The Archive (2013)
 ITunes Session (2013)

 Koncertné turné 
 Imagine Dragons on Tour (2011 – 2012)
 Fall Tour 2012 (2012)
 Europe Tour 2012 (2012)
 Night Visions Tour (2013)
 Into The Night Tour (2014)
 Smoke + Mirrors Tour (2015 – 2016)
 Evolve world tour (2017 – 2018)
 Mercury world tour (2022 – 2023)
 Loom World tour (2024 - 2025)

 Ocenenia a nominácie 
Skupina Imagine Dragons má na konte 75 nominácií a z toho 22 premenili na výhru.
RokNominovaná prácaNázov oceneniaKategórieVýsledok2012„It's Time“MTV Video Music AwardsNajlepšie rockové videoNominovaní2013Imagine DragonsTeen Choice AwardsNajlepšia rocková skupina NominovaníNajlepšia hudobná hviezda: Skupina NominovaníNajlepšia prelomová skupina Nominovaní„Radioactive“Najlepšia rocková pieseň VyhraliMuchMusic Video AwardsNajlepší medzinárodný videoklip rokaNominovaníMTV Video Music AwardsNajlepšie rockové videoNominovaní 2014„Radioactive“International Dance Music AwardNajlepšia alternative/indie rock tanečná skladbaVyhrali„Demons“IHeartRadio Music AwardsRocková pieseň rokaVyhraliImagine DragonsCeny GrammyNahrávka rokaNominovaní Najlepšie rockové vystúpenieVyhrali2015„Demons“BMI Pop Awards Najproduktívnejšia skladbaVyhraliImagine DragonsNickelodeon Kids' Choice AwardsObľúbená hudobná skupinaNominovaníPeoples Choice AwardsObľúbená skupia/kapelaNominovaní"I Bet My Life"MTV Video Music Awards JapanNajlepšie medzinárodné video skupinyNominovaní2016Smoke + MirrorsPeoples Choice AwardsNajobľúbenejší albumNominovaní"I Bet My Life"BMI Pop Awards Najproduktívnejšia skladbaVyhraliImagine DragonsNickelodeon Kids' Choice AwardsNajobľúbenejšia hudobná skupinaNominovaní2017NRJ Music AwardsMedzinárodná duo / skupina rokaVyhraliEvolvePremios 40 Principales / LOS40 Music AwardsNajlepšie medzinárodné album roka Nominovaní"Believer"Teen Choice AwardsChoice Song: SkupinaNominovaníChoice Alt-Rock SongVyhrali"Sucker for Pain"Billboard Music AwardsTop Rock SongNominovaníImagine DragonsAmerican Music AwardsNajobľúbenejšie Duo/Skupina Pop/RockVyhraliNajobľúbenejší alterntive rock umelecNominovaní2018"Thunder"Grammy AwardsNajlepší pop duo/skupinový výkonNominovaníEvolveNajlepšie popové albumNominovaníImagine DragonsGAFFA AwardsMedzinárodná skupina rokaEšte sa nekonaloEvolveMedzinárodné album rokaEšte sa nekonaloImagine DragonsiHeartRadio Music AwardsNajlepšia skupina/duo rokaEšte sa nekonaloAlternatívny rockový umelec rokaEšte sa nekonalo"Believer"Alternatívny rockový song rokaEšte sa nekonalo"Thunder"Ešte sa nekonalo

 Referencie 

 Iné projekty 

 Externé odkazy 
 Oficiálne stránky 
 Imagine Dragons na Interscope 

 Zdroj 


Kategória:Rockové hudobné skupiny USA
Kategória:Indierockové hudobné skupiny USA
Kategória:Alternatívnorockové hudobné skupiny USA
Kategória:Hudobné skupiny z 2008